# **KISKŐRÖS VÁROS KÉPVISELŐ-TESTÜLETE**

## TÁRSADALOMPOLITIKAI BIZOTTSÁGA

**6-3/2020.** sz. Társadalompolitikai Bizottsági ülés

### JEGYZŐKÖNYV

# **Készült:** Kiskőrös Város Képviselő-testülete Társadalombiztosítási Bizottsága

2020. február 10-én (hétfő) 14 óra 00 perckor kezdődő üléséről

**Az ülés helye:** KiskőrösiPolgármesteri Hivatal

Díszterme

(6200 Kiskőrös, Petőfi Sándor tér 1.)

**Jelen vannak:**

Nikléczi Gábor a bizottság tagja

Aszódi János a bizottság tagja

Domonyi László polgármester

dr. Nagy Gabriella aljegyző

Molnár Éva költségvetési referens

Szlanka Pálné pénzügyi osztályvezető

Fejesné Sipiczki Hajnalka intézményüzemeltetési referens

Aszódiné Nedró Éva közigazgatási osztályvezető

Kutyifa Sándorné Sinkovicz Csilla vagyongazdálkodási referens

Lucza Alexandra képviselő-testületi referens

Losoncziné Romfa Erika jegyzőkönyvvezető

**Kulturális, Turisztikai és Sport Bizottság**

Filus Tibor a bizottság elnöke

Gmoser András a bizottság tagja

Fodor Tamás a bizottság tagja

**Ügyrendi és Összeférhetetlenségi Bizottság**

Horváth János a bizottság elnöke

Markó Ferenc a bizottság tagja

Kis Zsoltné a bizottság tagja

**Ipari, Mezőgazdasági és Klímapolitikai Bizottság**

Kudron Tamás a bizottság tagja

Lengyel Gábor a bizottság tagja

**Pénzügyi Bizottság**

Ungvári Ferenc a bizottság tagja

Dénes István a bizottság tagja

A Társadalompolitikai Bizottság, a Kulturális, Turisztikai és Sport Bizottság, az Ügyrendi és Összeférhetetlenségi Bizottság, az Ipari, Mezőgazdasági és Klímapolitikai Bizottság, valamint a Pénzügyi Bizottság együttes ülést tartott.

Az együttes ülést a résztvevő bizottságok által kijelölt elnök, Horváth János az Ügyrendi és Összeférhetetlenségi Bizottság elnöke vezette le.

**Horváth János levezető elnök** köszöntötte az együttes bizottsági ülésen megjelenteket, megállapította, hogy az összes résztvevő bizottság határozatképes, és megnyitotta az ülést.

**Nikléczi Gábor** a Kiskőrös Város Képviselő-testülete **Társadalompolitikai Bizottság tagja** bejelentette Szlovák Pál Bizottsági elnök betegség miatti távolmaradását.

**Horváth János levezető elnök** ismertette a napirendi javaslatot, szavazásra bocsátotta a napirendet, amelyet a Bizottság egyhangú szavazással az alábbiak szerint fogadott el:

**NAPIREND:**

1. A 2020. február 12-i Képviselő-testületi ülés előterjesztéseinek véleményezése
2. Egyéb aktuális kérdések

**1.**

**A 2020. február 12-i Képviselő-testületi ülés előterjesztéseinek véleményezése**

**Molnár Éva költségvetési referens** tájékoztatta a Bizottság tagjait:

* Kiskőrös Város Önkormányzata 2020. évi költségvetése tárgyú előterjesztésről.

Elmondta, hogy a 2019. évhez képest szűkösebbek a lehetőségek a költségvetésben, amelyet indokol, hogy az önkormányzat általános működési támogatása - 35 millió Ft-tal kevesebb, a hivatalok törzskönyvezését követően 2020. februárjában kerül sor az önkormányzatokat ténylegesen megillető támogatás megállapítására, ekkor változhat a szolidaritási hozzájárulás is. A működési bevételek a 2019. évi teljesítés figyelembevételével - 19 millió Ft-tal kevesebb összegben kerültek megtervezésre 2020-ban.

A személyi juttatások és a járulékok esetében összesenben - 13 millió Ft a változás, a legjelentősebb változások:

* nőtt a minimálbér és a garantált bérminimum: ez 102 főt érint önkormányzati szinten +18 millió Ft többletkiadás,
* a védőnők jelentős bérrendezésben részesültek: + 9,4 millió Ft 7 főt érint,
* a Polgármesteri jelenlegi létszámával a béremelés + 8 millió Ft lenne, viszont az építésügyi igazgatási feladatok ellátása a fővárosi és megyei kormányhivatalokhoz kerül, így 5 fővel csökken a létszám, ami - 12,5 millió Ft-ot jelent,
* a közfoglalkoztatás tervezése az önkormányzatnál az előző évihez képest - 5,2 millió Ft-tal kevesebb,
* a szociális hozzájárulási adó mértékének 2019. július 01-től történő csökkentése miatt kevesebb – 13,1 millió Ft-tal, mint 2019. évben.

A Képviselő-testület 2019. februárját követően hozott döntései (például: pályázati önerökről, támogatásokról, közétkezés szolgáltatási áremelés) összesenben 111 millió Ft többletkiadást jelentenek.

A Kőrösszolg. Kiskőrösi Önkormányzat Településüzemeltetési Szolgáltató Közhasznú Nonprofit Kft. feladatellátásának támogatása is nőtt, a minimálbér, a garantált bérminimum növekedés, béremelések, valamint ezekhez kapcsolódóan a járulékcsökkentés, a személyi változások, a szennyvízdíj emelkedés hatására.

Az új Óvoda hitelével kapcsolatban, nőtt a tőketörlesztés összege +34,5 millió Ft.

2020-as új feladatokhoz (például: múzeum épületének felújítása, térinformatikai rendszer kiépítése, csatornatisztítás, földelhordás) is szükséges volt forrás biztosítása +117 millió Ft.

Ezek következtében az iparűzési adó megemelésre került 120 millió Ft-tal, a *Pályázatokhoz önerő, pályázatok előkészítő szakaszainak kiadásai, el nem számolható kiadásokra* 2017-ben létrehozott taralék 30 millió Ft-ra, a *közbeszerzései eljárások többlet fedezetének biztosítására* 2018-ban létrehozott tartalék 100 millió Ft-ra csökkent, így biztosított minden feladatra, pályázatra a fedezet.

**Filus Tibor Kulturális, Turisztikai és Sport Bizottság elnöke** a költségvetés 5. melléklet Sportcélok cím alatt található civil szervezetek, egyesületek támogatását érintően fejtette ki véleményét, javasolta a Kiskőrösi Női KSZSE részére a Kiskőrösi Kézilabda Sportszervezet Kft.-vel megegyező összegű támogatás nyújtását, tehát annak 750.000,- Forint összegre emelését, ezzel egyenlő feltételeket teremtve.

**Markó Ferenc az Ügyrendi és Összeférhetetlenségi Bizottság tagja** kérte a HC Kiskőrös Hockey Club támogatása összegének 100.000,- Forinttal történő emelését, így az a többi sportág szintjére emelkedik.

Az előterjesztés tárgyalását követően a Bizottság egyhangú, kettő „igen” szavazattal az alábbi határozatot hozta:

**14/2020. (II.10.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Kiskőrös Város Önkormányzatának 2020. évi költségvetése tárgyú előterjesztést a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2020. február 12.

**dr. Nagy Gabriella aljegyző** kifejtette:

* Az Önkormányzat Szervezeti és Működési Szabályzatáról szóló rendelet módosítása,
* Polgármesteri Hivatal Szervezeti és Működési Szabályzatának módosítása,
* A Polgármester 2020. évi szabadság ütemezésének jóváhagyása tárgyú előterjesztéseket.

Az előterjesztések tárgyalását követően a Bizottság egyhangú, kettő „igen” szavazattal az alábbi határozatot hozta:

**15/2020. (II.10.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Az Önkormányzat Szervezeti és Működési Szabályzatáról szóló rendelet módosítása,
* Polgármesteri Hivatal Szervezeti és Működési Szabályzatának módosítása,
* A Polgármester 2020. évi szabadság ütemezésének jóváhagyása tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2020. február 12.

**Szlanka Pálné pénzügyi osztályvezető** ismertette:

* Kőrösszolg Nonprofit Kft.-vel megkötött támogatási szerződések felülvizsgálata,
* Ingó vagyon átminősítése tárgyú előterjesztéseket.

Az előterjesztések tárgyalását követően a Bizottság egyhangú, kettő „igen” szavazattal az alábbi határozatot hozta:

**16/2020. (II.10.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága

* Kőrösszolg Nonprofit Kft.-vel megkötött támogatási szerződések felülvizsgálata,
* Ingó vagyon átminősítése tárgyú előterjesztéseket a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2020. február 12.

**Fejesné Sipiczki Hajnalka intézményüzemeltetési referens** tájékoztatta a bizottság tagjait:

* A 2020/2021-es óvodai nevelési év beiratkozási rendjének és az óvodai felvételi körzeteknek a meghatározása tárgyú előterjesztésről.

Az előterjesztés tárgyalását követően a Bizottság egyhangú, keető „igen” szavazattal az alábbi határozatot hozta:

**17/2020. (II.10.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága:

* A 2020/2021-es óvodai nevelési év beiratkozási rendjének és az óvodai felvételi körzeteknek a meghatározása tárgyú előterjesztést a határozat-tervezet mellékletében foglaltak szerint a Képviselő-testületnek elfogadásra javasolja.

Felelős: a Bizottság elnöke

Határidő: 2020. február 12.

További kérdés, hozzászólás nem hangzott el, így az összevont bizottsági ülés 16 órakor véget ért.

A Társadalompolitikai Bizottság folytatta az ülését a 2. napirendi ponttal.

**2.**

**Egyéb aktuális kérdések**

**Kutyifa Sándorné Sinkovicz Csilla vagyongazdálkodási referens** tájékoztatta a Bizottság tagjait, hogy

Az „Esély Otthon - Fészekrakó Program Kiskőrösön” pályázat lakhatási ösztönző támogatás keretében meghirdetett pályázati kiírásra, a 6200 Kiskőrös, Petőfi Sándor út 3. szám II. emelet 7. ajtószám alatti lakás bérlőjének kiválasztott pályázó visszaadta a lakás kulcsait, kérte a lakásbérleti szerződés megszüntetését. A lakásba nem költözött be, a közüzemi mérőórákat nem íratta a nevére. Kutyifa Sándorné Sinkovicz Csilla kérte, hogy a Bizottság ezen lakás bérlőjének a pályázatot benyújtott, de elutasított pályázók közül, melyeket ismertetett, jelöljön ki ismételten bérlőt.

A Bizottság egyhangú, „kettő” igen szavazattal a következő határozatot hozta:

**18/2020. (II.10.) sz. Társadalompolitikai Bizottsági határozat:**

**Határozat**

Kiskőrös Város Képviselő-testülete Társadalompolitikai Bizottsága az „Esély Otthon - Fészekrakó Program Kiskőrösön” pályázat lakhatási ösztönző támogatás keretében meghirdetett, 6200 Kiskőrös, Petőfi Sándor út 3. szám II. emelet 7. ajtószám alatti 37 m 2 1 szoba, 1 konyha, 1 fürdőszoba, 1 WC, 1 közlekedő, 1 loggia helyiségekből álló összkomfortos önkormányzati bérlakás bérlőjének Balla Mihály (születési név: Balla Mihály, született: Kiskunhalas, 1986. szeptember 25., anyja neve: Szögi Erzsébet) 6200 Kiskőrös, Alkotmány utca 86. szám alatti lakost jelöli ki 18 hónap időtartamra, de legfeljebb a B-Team Kft.-nél fennálló munkaviszonya időtartamára.

Felelős: a Bizottság elnöke

Határidő: értelemszerűen

**Kutyifa Sándorné Sinkovicz Csilla vagyongazdálkodási referens** ismertette a Bizottság tagjaival, hogy az „Esély Otthon- Fészekrakó Program Kiskőrösön”, pályázat keretében a város szakember ellátásának megtartására meghirdetett közüzemi díj/rezsitámogatásra 7 érvényes pályázat érkezett. A benyújtott pályázatok közül 2 fő nem járult hozzá személyes adatai nyilvános ülésen történő tárgyalásához.

A Bizottság Kiskőrös Város Önkormányzatának az „Esély Otthon- Fészekrakó Program Kiskőrösön” pályázat keretében nyújtandó ösztönző támogatásokról szóló 21/2019. (XI. 21.) rendeletére, a bírálat szempontrendszerére, valamint az EFOP-1.2.11-16 azonosítószámú „Esély Otthon” elnevezésű projektre vonatkozó célkitűzéseire figyelemmel bírálta el kérelmező pályázatát.

A Bizottság a pályázat tárgyalását követően egyhangú kettő „igen” szavazattal az alábbi határozatot hozta:

**19/2020. (II.10.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága az „Esély Otthon - Fészekrakó Program Kiskőrösön” pályázat keretében Tóth Laura Tünde, (született: Kiskunhalas, 1990. február 06., anyja neve: Csipak Tünde Lenke) 6200 Kiskőrös, Kurucz Zsuzsanna utca 25. szám alatti lakos részére közüzemi díj/rezsiösztönző támogatást nyújt a megállapodás megkötésétől számított 18 hónap időtartamra, havonta 20.000,-Ft összegben.

Felelős: a Bizottság elnöke

Határidő: értelemszerűen

**20/2020. (II.10.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága az „Esély Otthon - Fészekrakó Program Kiskőrösön” pályázat keretében Fejesné Sipiczki Hajnalka, (született: Kiskunhalas, 1986. február 17., anyja neve: Pazdernyik Anna) 6200 Kiskőrös, Kőrisfa utca 9/A. 2/1. szám alatti lakos részére közüzemi díj/rezsiösztönző támogatást nyújt a megállapodás megkötésétől számított 18 hónap időtartamra, havonta 20.000,-Ft összegben.

Felelős: a Bizottság elnöke

Határidő: értelemszerűen

**21/2020. (II.10.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága az „Esély Otthon - Fészekrakó Program Kiskőrösön” pályázat keretében Kalla Viktória (született: Kalocsa, 1993. április 20., anyja neve: László Erzsébet) 6200 Kiskőrös, Luther Márton tér 5/D 2. emelet 5. ajtószám alatti lakos részére közüzemi díj/rezsiösztönző támogatást nyújt a megállapodás megkötésétől számított 18 hónap időtartamra, havonta 20.000,-Ft összegben.

Felelős: a Bizottság elnöke

Határidő: értelemszerűen

**22/2020. (II.10.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága az „Esély Otthon - Fészekrakó Program Kiskőrösön” pályázat keretében Csákovics Imelda (született: Szeged, 1991. június 26., anyja neve: Kövesi Margit Mária) 6200 Kiskőrös, Attila utca 1. szám I. emelet 5. ajtószám alatti lakos részére közüzemi díj/rezsiösztönző támogatást nyújt a megállapodás megkötésétől számított 18 hónap időtartamra, havonta 20.000,-Ft összegben.

Felelős: a Bizottság elnöke

Határidő: értelemszerűen

**23/2020. (II.10.) sz. Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága az „Esély Otthon - Fészekrakó Program Kiskőrösön” pályázat keretében Szlovák Aliz Olimpia (született: Kiskunhalas, 1988. december 01., anyja neve: Persányi Zsuzsanna) 6200 Kiskőrös, Szarvas utca 2. szám 2. emelet 4. ajtószám alatti lakos részére közüzemi díj/rezsiösztönző támogatást nyújt a megállapodás megkötésétől számított 18 hónap időtartamra, havonta 20.000,-Ft összegben.

Felelős: a Bizottság elnöke

Határidő: értelemszerűen

További kérdés, hozzászólás nem hangzott el, így Nikléczi Gábor a Bizottság tagja az ülést 16 óra 20 perckor bezárta.

**Kmf:**

**Nikléczi Gábor Aszódi János**

**a bizottság tagja a bizottság tagja**

**Losoncziné Romfa Erika**

**jegyzőkönyvvezető**